Page:The Poetical Works of William Motherwell, 1849.djvu/244

 And O, the cauld wind froze the tear that gathered in my ee, When I gade there to see my luve embark for Germanie!

I looked ower the braid blue sea, sae long as could be seen, Ae wee bit sail upon the ship that mysodger lad was in; But the wind was blawin' sair and snell, and the ship sail'd speedilie, And the waves and cruel wars hae twinn'd my winsome luve frae me.

I never think o' dancin', and I downa try to sing, But a' the day I spier what news kind neibour bodies bring; I sometimes knit a stocking, if knittin' it may be, Syne for every loop that I cast on, I am sure to let doun three.

My father says I'm in a pet, my mither jeers at me, And bans me for a dautit wean, in dorts for aye to be; But little weet they o' the cause that drumles sae my ee: O they hae nae winsome luve like mine in the wars o' Germanie!